ประกาศธนาคารแห่งประเทศไทยประกาศธนาคารแห่งประเทศไทยที่ สนส.๕/๒๕๕๐เรื่องการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ[๑] ๑.เหตุผลในการออกประกาศตามที่ได้มีพระราชบัญญัติแก้ไขเพิ่มเติมพระราชกำหนดบริษัทบริหารสินทรัพย์พ.ศ. ๒๕๔๑ พ.ศ. ๒๕๕๐ ซึ่งได้ลงประกาศในราชกิจจานุเบกษาเล่ม ๑๒๔ ตอนที่ ๑๗ ก เมื่อวันที่๒๖ มีนาคม ๒๕๕๐ โดยมีผลบังคับใช้ตั้งแต่วันที่ ๒๗ มีนาคม ๒๕๕๐ ขยายขอบเขตการประกอบธุรกิจการบริหารสินทรัพย์ของบริษัทบริหารสินทรัพย์ให้สามารถรับซื้อหรือรับโอนสินทรัพย์ของสถาบันการเงินที่ถูกระงับการดำเนินกิจการเลิก หรือถูกเพิกถอนใบอนุญาต รวมถึงธุรกิจการรับจ้างบริหารสินทรัพย์ด้อยคุณภาพของสถาบันการเงินหรือสินทรัพย์ของสถาบันการเงินที่ถูกระงับการดำเนินกิจการ เลิกหรือถูกเพิกถอนใบอนุญาตโดยการทำธุรกิจดังกล่าวข้างต้นต้องได้รับอนุญาตจากธนาคารแห่งประเทศไทย (ธปท.)ก่อน ธปท. จึงได้ออกประกาศฉบับนี้เพื่อให้บริษัทบริหารสินทรัพย์ถือปฏิบัติเพื่อให้สอดคล้องกับการแก้ไขเพิ่มเติมกฎหมายว่าด้วยบริษัทบริหารสินทรัพย์ดังกล่าว๒.อำนาจตามกฎหมายอาศัยอำนาจตามความในมาตรา ๓ มาตรา ๔ มาตรา ๔/๑ มาตรา๕ มาตรา ๑๐ มาตรา ๑๑ และมาตรา ๑๑/๑ แห่งพระราชกำหนดบริษัทบริหารสินทรัพย์ พ.ศ. ๒๕๔๑ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบริษัทบริหารสินทรัพย์พ.ศ. ๒๕๔๑ พ.ศ. ๒๕๕๐ ธนาคารแห่งประเทศไทยจึงออกข้อกำหนดให้บริษัทบริหารสินทรัพย์ถือปฏิบัติตามที่กำหนดในประกาศฉบับนี้๓.ขอบเขตการบังคับใช้ประกาศฉบับนี้ให้ใช้บังคับกับบริษัทบริหารสินทรัพย์ทุกบริษัทตามกฎหมายว่าด้วยบริษัทบริหารสินทรัพย์๔.เนื้อหาข้อ ๑ให้ยกเลิกประกาศธนาคารแห่งประเทศไทย เรื่องการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ ลงวันที่๒๓ ธันวาคม ๒๕๔๘คำนิยามข้อ ๒ในประกาศนี้บริษัทจำกัดหมายความว่า บริษัทจำกัดตามประมวลกฎหมายแพ่งและพาณิชย์ บริษัทมหาชนจำกัดตามกฎหมายว่าด้วยบริษัทมหาชนจำกัดห้างหุ้นส่วนจำกัด ห้างหุ้นส่วนสามัญนิติบุคคลหรือนิติบุคคลอื่นบริษัทบริหารสินทรัพย์หมายความว่า บริษัทบริหารสินทรัพย์ที่ได้จดทะเบียนกับธนาคารแห่งประเทศไทยแล้ว ตามกฎหมายว่าด้วยบริษัทบริหารสินทรัพย์บริษัทบริหารสินทรัพย์ที่สถาบันการเงินมีอำนาจควบคุมกิจการหมายความว่า บริษัทบริหารสินทรัพย์ที่มีธนาคารพาณิชย์ บริษัทเงินทุน หรือบริษัทเครดิตฟองซิเอร์มีอำนาจควบคุมกิจการสถาบันการเงินหมายความว่า(๑) ธนาคารพาณิชย์ตามกฎหมายว่าด้วยธนาคารพาณิชย์(๒) บริษัทเงินทุน และบริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์(๓) บริษัทบริหารสินทรัพย์ที่ได้จดทะเบียนตามกฎหมายว่าด้วยบริษัทบริหารสินทรัพย์(๔) บรรษัทบริหารสินทรัพย์สถาบันการเงินตามกฎหมายว่าด้วยบรรษัทบริหารสินทรัพย์สถาบันการเงิน(๕) ธนาคารอาคารสงเคราะห์(๖) บรรษัทตลาดรองสินเชื่อที่อยู่อาศัย(๗) ธนาคารออมสิน(๘) นิติบุคคลอื่นที่รัฐมนตรีประกาศกำหนดในราชกิจจานุเบกษาอำนาจควบคุมกิจการหมายความว่า(๑) การที่บุคคลหนึ่งมีหุ้นในบริษัทจำกัดหนึ่งเกินร้อยละ๕๐ ของจำนวนหุ้นที่จำหน่ายได้แล้วทั้งหมดไม่ว่าโดยทางตรงหรือทางอ้อม หรือ(๒) การที่บุคคลหนึ่งมีอำนาจควบคุมคะแนนเสียงส่วนใหญ่ในที่ประชุมผู้ถือหุ้นของบริษัทจำกัดหนึ่งไม่ว่าโดยทางตรงหรือทางอ้อมหรือไม่ว่าเพราะเหตุอื่นใด หรือ(๓) การที่บุคคลหนึ่งมีอำนาจควบคุมการแต่งตั้งและถอดถอนกรรมการตั้งแต่กึ่งหนึ่งของกรรมการทั้งหมดในบริษัทจำกัดหนึ่งในกรณีที่บุคคลหนึ่งมีหุ้นในบริษัทจำกัดหนึ่งตั้งแต่ร้อยละ๒๐ ขึ้นไปของจำนวนหุ้นที่จำหน่ายได้แล้วทั้งหมดไม่ว่าโดยทางตรงหรือทางอ้อม ให้สันนิษฐานไว้ก่อนว่าบุคคลที่มีหุ้นดังกล่าวมีอำนาจควบคุมกิจการในบริษัทจำกัดนั้นเว้นแต่จะพิสูจน์ได้ว่ามิได้มีอำนาจควบคุมกิจการหรือมีบุคคลอื่นถือหุ้นมากกว่าสินทรัพย์หมายความว่า สินทรัพย์ด้อยคุณภาพของสถาบันการเงิน และสินทรัพย์ของสถาบันการเงินที่ถูกระงับการดำเนินกิจการเลิก หรือถูกเพิกถอนใบอนุญาตประกอบการธนาคารพาณิชย์ ธุรกิจเงินทุน หรือธุรกิจเครดิตฟองซิเอร์ตลอดจนหลักประกันของสินทรัพย์นั้นการกำหนดสินทรัพย์ด้อยคุณภาพข้อ ๓สินทรัพย์ด้อยคุณภาพที่จำหน่ายจ่ายโอนให้บริษัทบริหารสินทรัพย์หมายถึง สินทรัพย์ของสถาบันการเงินที่ถูกจัดเป็นสินทรัพย์จัดชั้นต่ำกว่ามาตรฐาน สินทรัพย์จัดชั้นสงสัยสินทรัพย์จัดชั้นสงสัยจะสูญ หรือสินทรัพย์จัดชั้นสูญ ตามประกาศธนาคารแห่งประเทศไทยเรื่อง สินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้สินทรัพย์จัดชั้นที่สถาบันการเงินได้จำหน่ายออกจากบัญชีไปแล้ว และทรัพย์สินรอการขายทั้งนี้ ให้รวมถึงเงินลงทุนของบริษัทบริหารสินทรัพย์และบรรษัทบริหารสินทรัพย์สถาบันการเงินด้วยการดำเนินกิจการบริหารสินทรัพย์ข้อ ๔การรับซื้อหรือรับโอนสินทรัพย์ด้อยคุณภาพของสถาบันการเงินหรือสินทรัพย์ทั้งหมดของสถาบันการเงินที่ถูกระงับการดำเนินกิจการเลิก หรือถูกเพิกถอนใบอนุญาตประกอบกิจการธนาคารพาณิชย์ ธุรกิจเงินทุน หรือธุรกิจเครดิตฟองซิเอร์ตลอดจนหลักประกันของสินทรัพย์นั้น ย่อมเป็นไปตามพระราชกำหนดบริษัทบริหารสินทรัพย์ พ.ศ.๒๕๔๑ ซึ่งแก้ไขเพิ่มเติมในปี ๒๕๕๐ กล่าวคือ๔.๑ กรณีรับซื้อหรือรับโอนสินทรัพย์ด้อยคุณภาพของสถาบันการเงินที่ดำเนินกิจการอยู่เกณฑ์ตามประกาศนี้ไม่ได้มีการแก้ไขเปลี่ยนแปลงบริษัทบริหารสินทรัพย์ย่อมสามารถรับซื้อหรือรับโอนได้เฉพาะสินทรัพย์ด้อยคุณภาพเท่านั้น๔.๒ กรณีรับซื้อหรือรับโอนสินทรัพย์ของสถาบันการเงินที่ถูกระงับการดำเนินกิจการนั้นบริษัทบริหารสินทรัพย์สามารถรับซื้อหรือรับโอนได้ทั้งหมดไม่ว่าจะเป็นสินทรัพย์ด้อยคุณภาพหรือไม่แต่ตามพระราชกำหนดดังกล่าวกำหนดให้ต้องได้รับอนุญาตจากธนาคารแห่งประเทศไทยก่อนธนาคารแห่งประเทศไทยจึงอนุญาตให้บริษัทบริหารสินทรัพย์รับซื้อหรือรับโอนสินทรัพย์ทุกประเภทของสถาบันการเงินที่ถูกระงับการดำเนินกิจการดังกล่าวได้เพื่อประโยชน์ในด้านข้อมูล เมื่อมีการรับซื้อหรือรับโอนตามข้อ๔.๑ หรือข้อ ๔.๒ แล้วแต่กรณี ให้บริษัทบริหารสินทรัพย์นั้นรายงานให้ธนาคารแห่งประเทศไทยทราบภายใน๓๐ วัน นับแต่วันที่ทำสัญญารับซื้อหรือรับโอน โดยกำหนดให้มีรายละเอียด ดังนี้(๑) ชื่อผู้จำหน่ายสินทรัพย์(๒) ประเภทสินทรัพย์ที่จะรับซื้อหรือรับโอน(๓) มูลค่าของสินทรัพย์ที่จะรับซื้อหรือรับโอนและหลักเกณฑ์การประเมินราคาสินทรัพย์(๔) วันที่จะรับซื้อหรือรับโอนสินทรัพย์(๕) สัญญาหรือเงื่อนไขอื่นๆ ในการจะรับซื้อหรือรับโอนสินทรัพย์การบริหารสินทรัพย์ข้อ ๕ให้บริษัทบริหารสินทรัพย์ประกอบธุรกิจอยู่ภายในขอบเขตธุรกิจการบริหารสินทรัพย์ตามเอกสารแนบ๑ หรือที่จะมีการแก้ไขเพิ่มเติมบริษัทบริหารสินทรัพย์ที่เป็นลูกของสถาบันการเงินข้อ ๖สำหรับการดำเนินกิจการของบริษัทบริหารสินทรัพย์ที่สถาบันการเงินมีอำนาจควบคุมกิจการนอกจากจะต้องเป็นไปตามเกณฑ์ในประกาศฉบับนี้แล้ว ให้ถือปฏิบัติเพิ่มเติมในเรื่องต่างๆเช่น เกณฑ์การถือครองอสังหาริมทรัพย์รอการขาย หรือเกณฑ์การซื้อหรือมีหุ้นในบริษัทจำกัดตามเอกสารแนบ๒ หรือที่จะมีการแก้ไขเพิ่มเติมการรับจ้างบริหารสินทรัพย์ข้อ ๗กรณีรับจ้างบริหารสินทรัพย์ด้อยคุณภาพของสถาบันการเงินและสินทรัพย์ของสถาบันการเงินที่ถูกระงับการดำเนินกิจการฯ ตามพระราชกำหนดบริษัทบริหารสินทรัพย์พ.ศ. ๒๕๔๑ ซึ่งแก้ไขเพิ่มเติมในปี ๒๕๕๐ กำหนดให้ต้องได้รับอนุญาตจากธนาคารแห่งประเทศไทยก่อนธนาคารแห่งประเทศไทยจึงอนุญาตให้บริษัทบริหารสินทรัพย์รับจ้างบริหารสินทรัพย์ด้อยคุณภาพของสถาบันการเงินและสินทรัพย์ของสถาบันการเงินที่ถูกระงับการดำเนินกิจการดังกล่าวได้โดยมีเงื่อนไข ดังนี้(๑) บริษัทบริหารสินทรัพย์ต้องมีระบบการบัญชีและการจัดเก็บเอกสารหลักฐานที่เกี่ยวข้องกับการรับจ้างบริหารสินทรัพย์ดังกล่าวแยกต่างหากจากกิจการอื่นของบริษัทบริหารสินทรัพย์(๒) บริษัทบริหารสินทรัพย์ต้องแจ้งรายละเอียดดังต่อไปนี้ให้ธนาคารแห่งประเทศไทยทราบทุกครั้งภายใน๓๐ วัน นับแต่วันที่ทำสัญญารับจ้างบริหารสินทรัพย์(๒.๑) ชื่อผู้ว่าจ้าง(๒.๒) ประเภทและมูลค่าของสินทรัพย์ที่รับจ้างบริหาร(๒.๓) ระยะเวลาของสัญญารับจ้างบริหารสินทรัพย์(๒.๔) อัตราว่าจ้างสำนักงานสาขาของบริษัทบริหารสินทรัพย์ข้อ ๘บริษัทบริหารสินทรัพย์อาจมีสำนักงานสาขาได้แต่ต้องได้รับอนุญาตจากธนาคารแห่งประเทศไทยในการอนุญาตธนาคารแห่งประเทศไทยจะกำหนดเงื่อนไขให้ต้องปฏิบัติด้วยก็ได้การจัดหาเงินทุนข้อ ๙บริษัทบริหารสินทรัพย์อาจจัดหาเงินทุนได้ด้วยวิธีการดังนี้(๑) กู้ยืมเงินจากในหรือนอกราชอาณาจักร(๒) ออกหลักทรัพย์เฉพาะ(๒.๑) หุ้นหรือหุ้นกู้ ตามกฎหมายว่าด้วยหลักทรัพย์และตลาดหลักทรัพย์(๒.๒) ตราสารหนี้อื่นที่ได้รับอนุญาตจากธนาคารแห่งประเทศไทยทั้งนี้ การจัดหาเงินทุนดังกล่าวไม่รวมถึงการรับฝากเงินจากประชาชนอัตราดอกเบี้ยอ้างอิงข้อ ๑๐ในการโอนสินทรัพย์จากสถาบันการเงินไปให้บริษัทบริหารสินทรัพย์ถ้าปรากฏว่าสัญญาเดิมกำหนดอัตราดอกเบี้ยไว้เป็นอัตราลอยตัวและไม่มีฐานในการคำนวณอัตราดอกเบี้ยของสถาบันการเงินเดิมให้อ้างอิงได้ให้บริษัทบริหารสินทรัพย์คำนวณอัตราดอกเบี้ยที่จะเรียกเก็บจากลูกหนี้ตามสัญญาเดิมดังกล่าวได้ไม่เกินอัตราดอกเบี้ยถัวเฉลี่ยจากอัตราดอกเบี้ยสินเชื่อประเภทนั้นๆ ของ ๕ ธนาคารพาณิชย์ใหญ่ ณ วันที่กำหนดอัตราดอกเบี้ยอ้างอิงตามสัญญาเดิมการจัดทำบัญชีและการยื่นรายงานข้อ ๑๑การจัดทำบัญชีและการจัดชั้นกันเงินสำรองสำหรับสินทรัพย์ด้อยคุณภาพ๑๑.๑ ให้บริษัทบริหารสินทรัพย์ที่สถาบันการเงินมีอำนาจควบคุมกิจการถือปฏิบัติตามหนังสือของธนาคารแห่งประเทศไทยเรื่อง การบัญชีเกี่ยวกับสินทรัพย์ด้อยคุณภาพที่รับซื้อหรือรับโอนลูกหนี้เงินให้กู้ยืมและหลักเกณฑ์ในการกำกับดูแลลงวันที่ ๓ ธันวาคม ๒๕๔๕ หรือที่จะมีการแก้ไขเพิ่มเติม และหนังสือของธนาคารแห่งประเทศไทยที่เกี่ยวข้องรายละเอียดปรากฏตามเอกสารแนบ ๓ โดยอนุโลม๑๑.๒ สำหรับบริษัทบริหารสินทรัพย์ที่ไม่ใช่บริษัทบริหารสินทรัพย์ที่สถาบันการเงินมีอำนาจควบคุมกิจการให้บันทึกบัญชีสินทรัพย์ทางการเงินที่รับซื้อหรือรับโอนมาตามแนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงินลงวันที่ ๓๐ สิงหาคม ๒๕๔๓รวมทั้งข้อกำหนดที่จะมีการแก้ไขเพิ่มเติมในภายหลังของสภาวิชาชีพบัญชี โดยไม่มีผลย้อนหลังกับรายการที่ได้บันทึกบัญชีไปก่อนที่ประกาศฉบับนี้มีผลใช้บังคับ๑๑.๓ ให้บริษัทบริหารสินทรัพย์ใช้รูปแบบงบการเงินตามประกาศกรมพัฒนาธุรกิจการค้าเรื่อง กำหนดรายการย่อที่ต้องมีในงบการเงิน พ.ศ. ๒๕๔๔ ลงวันที่ ๑๔ กันยายน ๒๕๔๔ ที่กำหนดให้บริษัทบริหารสินทรัพย์ใช้รูปแบบงบการเงินที่ธนาคารแห่งประเทศไทยกำหนดขึ้นสำหรับบริษัทเงินทุนและที่จะมีการแก้ไขเพิ่มเติมต่อไปในภายหลัง๑๑.๔ ให้บริษัทบริหารสินทรัพย์ปิดบัญชีทุกงวดการบัญชีในรอบระยะเวลาหกเดือน๑๑.๕ ผู้สอบบัญชีของบริษัทบริหารสินทรัพย์ที่สถาบันการเงินมีอำนาจควบคุมกิจการจะต้องเป็นผู้สอบบัญชีรายเดียวกันกับผู้สอบบัญชีของสถาบันการเงินที่มีอำนาจควบคุมกิจการนั้นการติดประกาศงบดุลและบัญชีกำไรขาดทุนข้อ ๑๒ให้บริษัทบริหารสินทรัพย์ติดประกาศงบดุลและบัญชีกำไรขาดทุนที่ได้รับการรับรองจากผู้สอบบัญชีที่ได้รับความเห็นชอบจากสำนักงานก.ล.ต. ไว้ในที่เปิดเผยภายในสำนักงานที่ใช้ติดต่อกับประชาชนภายในสี่เดือนนับแต่วันสิ้นปีบัญชีเว้นแต่มีเหตุจำเป็นและได้รับการผ่อนผันจากธนาคารแห่งประเทศไทย ในการผ่อนผันนั้น ธนาคารแห่งประเทศไทยจะกำหนดเงื่อนไขใดๆให้ต้องปฏิบัติด้วยก็ได้การยื่นรายงานข้อ ๑๓ให้บริษัทบริหารสินทรัพย์ถือปฏิบัติตามรายละเอียดที่กำหนดไว้ในประกาศธนาคารแห่งประเทศไทยเรื่องรายงานที่กำหนดให้บริษัทบริหารสินทรัพย์ยื่นรายงาน ลงวันที่ ๒๙ ธันวาคม ๒๕๔๙หรือที่จะมีการแก้ไขเพิ่มเติม และหนังสือของธนาคารแห่งประเทศไทยที่เกี่ยวข้อง รายชื่อปรากฏตามเอกสารแนบ๓๕. วันเริ่มต้นบังคับใช้ประกาศนี้ให้ใช้บังคับย้อนหลังตั้งแต่วันที่ ๒๗ มีนาคม๒๕๕๐ เป็นต้นไปประกาศณ วันที่ ๑๓ กันยายน พ.ศ. ๒๕๕๐ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑.การบริหารสินทรัพย์ (เอกสารแนบ 1)๒.การดำเนินกิจการบริหารสินทรัพย์ของบริษัทบริหารสินทรัพย์ที่สถาบันการเงินมีอำนาจควบคุมกิจการ(เอกสารแนบ 2)๓.รายชื่อประกาศธนาคารแห่งประเทศไทย และหนังสือเวียนที่เกี่ยวข้องกับบริษัทบริหารสินทรัพย์(เอกสารแนบ 3)๔.ตัวอย่างการนับระยะเวลาจำหน่ายอสังหาริมทรัพย์รอการขายของบริษัทบริหารสินทรัพย์(ดูข้อมูลจากภาพกฎหมาย)วัชศักดิ์/ผู้จัดทำ๙ตุลาคม ๒๕๕๐อุรารักษ์/ตรวจ๒๙ตุลาคม ๒๕๕๒[๑]ราชกิจจานุเบกษา เล่ม ๑๒๔/ตอนพิเศษ ๑๔๕ ง/หน้า ๗/๒๘ กันยายน ๒๕๕๐